ApS er en forkortelse for anpartsselskab og er en af de mest populære selskabsformer i Danmark. Det skyldes, at ApS er en af de billigste måder at stifte et selskab på, samtidig med at man som ejer har begrænset hæftelse. Den begrænsede hæftelse betyder, at man kun hæfter for det, som man fra start har indskudt i selskabet. Modsat for eksempel en enkeltmandsvirksomhed, hvor man hæfter personligt.